hotchpotch/miracl-hf-unified huggingface dataset:
Nikka Costa
Domenica "Nikka" Costa (s. 4. kesäkuuta 1972 Tokio, Japani) on yhdysvaltalainen laulaja. Hänen musiikkinsa on funkin, soulin, R&B:n ja rockin sekoitusta. Nikka Costa on edesmenneen kuuluisan sovittaja ja tuottaja Don Costan tytär, ja Frank Sinatran kummitytär.Nikka Costan virallinen kotisivu
Luettelo 500 NHL-maalia tehneistä pelaajista
Tämä on luettelo 500 NHL-maalia tehneistä pelaajista. Kauden 2016–2017 loppuun mennessä kaikkiaan 45 pelaajaa on tehnyt pohjoisamerikkalaisessa jääkiekkoliiga NHL:n runkosarjassa 500 maalia tai enemmän. Suomalaisista joukkoon ovat päässeet Jari Kurri ja Teemu Selänne.
Villit kuviot
Villit kuviot ("Wild Things") on vuonna 1998 julkaistu eroottinen trilleri. Elokuvan on ohjannut John McNaughton.
Sam Lombardo (Dillon) työskentelee opinto-ohjaajana ja saa pian syytteen raiskauksesta. Tämän jälkeen alkaa huikea jännitystarina, jossa kaikki kieroilevat kaikkia vastaan. Tarina saa loppujen lopuksi aivan uskomattomat juonikäänteet.
Elokuva sijoittuu Floridan Blue Bayhin jossa asuu pääasiallisesti rikkaita ihmisiä. Opinto-ohjaajana työskentelevä Sam Lombardo (Matt Dillon) on koulussaan naisoppilaiden tuijotuksen kohteena joista kaunis Kelly Van Ryan (Denise Richards) on ihastunut Samiin. Eräänä päivänä Kelly rupeaa syyttämään että Sam Lombardo on raiskannut hänet ja muutamaa päivää myöhemmin köyhemmistä oloista oleva Suzie Toller (Neve Campbell) väittää myös tulleensa raiskatuksi ja tekijä olisi myös Sam Lombardo.
Rikosetsivä Ray Duquette (Kevin Bacon) rupeaa tutkimaan tilannetta. Oikeussalissa Suzie kuitenkin murtuu ja tunnustaa että oli suunnitellut tämän Kellyn kanssa, jotta Lombardo joutuisi huonoon valoon, kaikki syytteet Lombardoa kohtaan hylätään. Kellyn äiti joka on varakas joutui maksamaan korvauksia tästä Lombardolle suuren määrän rahaa. Kuitenkin myöhemmin selviää että kaikki kolme Sam, Suzie ja Kelly olivat suunnitelleet tämän jotta saisivat korvausrahat itselleen.
Etsivä Duquette oli ainoa oikeudenkäynnin jälkeen joka uskoi että koko touhu oli lavastusta ja huijausta. Duquette piti silmällä tarkkaan tätä kolmikkoa ja heidän tekemisiään ja hän alkoi painostaa Suzieta joka alkoi murtua paineen alla. Sam ja Kelly olivat suunnitelleet että Suzie on ylimääräinen heidän joukossaan ja näin ollen he hankkiutuivat Suziesta eroon tappamalla hänet.
Suzien kadottua Duquetellä alkoi enemmän heräämään epäilykset että Sam ja Kelly olivat hankkiutuneet eroon hänestä. Duquette alkoi painostaa Kellya ja eräänä iltana Duquette saapui Kellyn luo ja ampuu hänet, lavastaen kuitenkin että Kelly olisi ampunut häntä ensin olkapäähän. Tämän tapauksen jälkeen käy ilmi että etsivä Duquette on sekaantunut juttuun mukaan. Duquette lähtee sairauslomalle ja kohtaa hotellihuoneessaan Lombardon ja käy ilmi että he ovat rikoskumppaneita. Ray ja Sam lähtevät purjehtimaan merelle ja Sam hankkiutuukin eroon Duquetesta hänen tippuessaan mereen, Ray kuitenkin pääsee takaisin ylös ja yllättäen Suzie ilmestyy ja ampuu häntä harppuunapyssyllä.
Suzien kuolema olikin lavastettu, koska ruumista ei koskaan löydetty. Sam ja Suzie jäävät kahden purjehtimaan kunnes Sam huomaa että hänen juomaansa on sekoitettu jotain ainetta ja Suzie hankkiutuikin näin eroon Samista. Elokuvan lopussa Suzie tapaa vielä asianajajansa Kenneth Bowdenin (Bill Murrayn) jolle Suzie antaa osansa rahoistaan.
Krypta
Krypta (, , kryptē) on kivinen kammio tai holvi, joka useimmiten sijaitsee kirkon lattian alla. Alkujaan krypta sijaitsi alttarin alla ja toimi marttyyrin hautapaikkana. Kryptassa voidaan myös säilyttää vainajille kuuluneita arvoesineitä sekä pyhäinjäännöksiä.
Joidenkin kirkkorakennusten, kuten Pyhän Mikaelin kirkko Hildesheimissa Saksassa, lattiataso rakennettiin maanpinnan yläpuolelle, jotta niiden alla olevat kryptatilat saataisiin maanpinnan tasolle. Useimmiten kryptat sijaitsevat kirkon laivojen tai siipien alapuolella.
Jalkapallon maailmanmestaruuskilpailujen 2006 kokoonpanot
Tämä sivu esittelee vuoden 2006 jalkapallon maailmanmestaruuskilpailujen 32 osallistujajoukkuetta sellaisina kuin ne ilmoitettiin turnaukseen. Joukkueissa on 23 pelaajaa. Joukkueiden kapteenit on merkitty (c)-merkillä.
101 dalmatialaista (vuoden 1961 elokuva)
101 dalmatialaista () on vuonna 1961 valmistunut Disneyn animaatioelokuva. Sitä levitettiin Suomessa alun perin nimellä "Lupsakkaat luppakorvat". Elokuvan tarina kertoo turkismateriaaliksi siepatuista dalmatiankoiranpennuista ja niiden vanhempien seikkailusta niitä etsiessä.
Elokuva perustuu Dodie Smithin romaaniin "Satayksi dalmatiankoiraa". Saman tarinan pohjalta on tehty myös näytelmäelokuva "101 dalmatialaista" vuonna 1996.
Elokuvassa on yhteensä 6 469 952 dalmatialaisen laikkua: Pongolla on 72, Perditalla 68 ja jokaisella pennulla 32 laikkua. Tämän vuoksi elokuvan piirrokset valokopioitiin suoraan kalvolle, ja näin vältyttiin hankalalta ja aikaa vievältä puhtaaksipiirtämiseltä.
Anitan ja Rogerin dalmatialaiskoirat, Pongo ja Perdita, saavat viisitoista ihastutavaa pientä pentua. Perheen ilon pilaa turkiksia rakastava Cruella de Vil, joka tahtoisi ostaa Pongon ja Perditan jälkeläiset. Eräänä iltana murtomiehet Jasper ja Jesper sieppaavat koko pentueen. Scotland Yard on voimaton, ihmiset eivät tiedä mitä tehdä. Jäljelle jää vain yksi keino eli koirien viesti, hämyhaukku, joka kantautuu koiralta koiralle Lontoon esikaupungeista aina Suffolkin perukoille asti.
Elokuvan suomenkielinen dubbaus tehtiin Tuotantotalo Wernen tiloissa. Dubbauksen ohjasi ja dialogin suomensi Pekka Lehtosaari.
Asemankylä (Ii)
Asemankylä (joskus myös Asemanseutu) on kylä Iin kunnassa Pohjois-Pohjanmaalla. Alue on kasvanut yhteen Iin Haminan taajaman kanssa.
Kylä sijaitsee noin neljä kilometriä itään Iin keskustaajamasta, Oulun–Tornion rautatien ja Iijoen risteyskohdassa. Iin rautatieasema sijaitsee Iijoen etelärannalla. Asemankylä on ollut aikaisemmin Iin suuria kaupallisia keskittymiä rautatieaseman vuoksi. Asemankylällä on sijainnut aikaisemmin lukuisia kauppoja, kahviloita, baari ja posti. Viimeinen kauppa ja baari Asemankylältä suljettiin 2000-luvun alkupuolella.
Banianiviikuna
Banianiviikuna ("Ficus benghalensis") on viikunoiden sukuun kuuluva trooppinen puulaji, jota näkee usein istutettuna temppelien lähelle. Se kasvaa luonnonvaraisena Intiassa, Pakistanissa ja Sri Lankassa, mutta sitä on istutettu kaikkialle tropiikkiin. Siitä näkee myös nimityksiä banian ja banianviikuna.
Banianiviikuna kasvaa 20–30 metriä korkeaksi. Sen oksista lähtee ilmajuuria, jotka vanhemmiten muuttuvat puumaisiksi, niin että yksikin puu voi muodostaa pientä metsikköä muistuttavan pylväskatoksen, jonka ympärysmitta voi olla satoja metrejä.
Toyota Cressida
Toyota Cressida oli keskikokoinen luksusluokan henkilöauto, joka tuli myyntiin Japanissa vuonna 1973. Yhdysvalloissa markkinoille Cressida tuli vasta vuonna 1977. Muualla hieman muunneltuja versioita Cressidasta myytiin nimillä Toyota Mark II, Toyota Chaser ja Toyota Cresta. Sitä uudistettiin neljän vuoden välein melko radikaalisti.
Ensimmäisen sukupolven Cressida oli saatavilla vain Japanin markkinoilla, Toyotan malliston huippumallina.
Toisen sukupolven Cressida oli ensimmäinen Cressida, jota myytiin myös Japanin ulkopuolella. Siitä oli saatavilla sedan-, coupé- ja farmariversiot.
Yhdysvalloissa Cressidaa kutsuttiin nimellä "neliovinen Supra", koska Cressidassa ja Suprassa oli molemmissa sama M-sarjan rivi-6-moottori ja takaveto. Molemmat olivat myös Toyotan malliston huippumalleja.
Cressidaa oli eri puolilla maailmaa saatavana hyvin erilaisilla moottorivaihtoehdoilla. Näitä olivat ainakin G-sarjan rivi-6, M-sarjan rivi-6, R-sarjan rivi-4 ja L-sarjan dieselmoottorit.
Toyota Cressida tavoitteli voimakkaine kylkiprofiileineen ilmeisesti suositun Buick Regal/Centuryn muotoja, mutta vastaanotto Buickin vaikutuspiirin ulkopuolella jäi hieman viileäksi.
Kolmannen sukupolven Cressidaa oli saatavina vain sedan- ja farmariversioina. Ulkoasultaan tämä malli on hyvin kulmikas ja muistuttaa saman ikäisiä Corolloita ja Camryjä.
Moottorivaihtoehdot:
Myös neljännen sukupolven Cressidasta oli vain sedan- ja farmariversiot.
Viimeisen sukupolven Cressidasta oli saatavana vain sedan-versio. Siinä oli entisen 2,8-litraisen moottorin sijaan nyt 3,0-litrainen rivikuutonen ja tehot nousivat 155 hevosvoimasta 190:een.
Viimeisen sukupolven Cressidan seuraajina voitaisiin pitää Lexus LS-sarjan ja Lexus ES -sarjan malleja, joille Cressida toimikin suunnittelun pohjana, näissä Lexuksissa onkin käytetty monia samoja osia kuin MX83 Cressidassa. Toyota-brandilla varustettu seuraaja on kuitenkin Toyota Avalon joka on Cressidasta poiketen etuvetoinen.
Punaviidakkokana
Punaviidakkokana ("Gallus gallus") eli viidakkokana on kesyn kanan kantamuoto. Se elää edelleen villinä Aasiassa Luoteis-Intiasta Tyynenmeren rannikolle. Kana on ilmeisesti kesytetty aluksi koristeeksi ja kukkotappeluita varten. Vasta myöhemmin huomattiin sen käyttö munantuottajana. Punaviidakkokanasta voidaan käyttää myös nimityksiä bankivakana tai punainen viidakkokana. Kanaa on kasvatettu Intiassa jo vuonna 3000 eaa.
Punaviidakkokanan sukupuolet eroavat toisistaan selvästi: kukko on paljon isompi ja värikkäämpi ja sillä on punainen heltta. Kukon pyrstö on pitkä ja kirjava. Punaviidakkokananaaras on huomaamattoman ruskeankirjava ja muistuttaa metsäkanalintujen naarasta. Kesystä kanasta poiketen naaraalla ei ole helttaa.
Abolhassan Banisadr
Abolhassan Banisadr (, s. 22. maaliskuuta 1933, Hamadan, Iran ) oli Iranin ensimmäinen presidentti sitten vuoden 1979 vallankumouksen jälkeen.
Banisadr osallistui šaahin vastaisen opiskelijaliikkeen toimintaan 1960-luvun alkupuolella, ja joutui kaksi kertaa vankilaan. Hän pakeni Ranskaan ja liittyi Ajatollah Khomeinin johtamaan vastarintaliikkeeseen. Hän palasi Iraniin yhdessä Khomeinin kanssa vuonna 1979 ja toimi ulkoministerin sijaisena vuonna 1979 ja talousministerinä vuosina 1979–1980. Vuoden 1980 presidentinvaalissa oli kymmenen ehdokasta; Banisadr tuli valituksi. Banisadr ei ollut pappismies – Khomeinin mielestä pappien ei pitänyt sekaantua maalliseen hallintoon.
Elokuussa ja syyskuussa vuonna 1980 Banisadr selviytyi kahdesta helikopterionnettomuudesta Iranin ja Irakin välisellä rajaseudulla. Banisadr ja Khomeini riitautuivat samana vuonna toisinajattelijoiden surmaamisen vuoksi. Khomeinin mukaan Banisadr ei hoitanut kunnolla Iranin ja Irakin välistä sotaa ja Khomeini syrjäytti hänet puolustusvoimien komentajan paikalta.
Iranin silloinen parlamentti erotti Banisadrin virasta 21. kesäkuuta 1981. Iranin vallankumouskaarti miehitti presidentin virka-asunnon ja pidätti monia toimittajia, jotka olivat Banisadrin puolella. Myös Banisadrin läheisimmät työtoverit Hossein Navab, Rashid Sadrolhefazi ja Manouchehr Massoudi pidätettiin ja myöhemmin teloitettiin.
Ajatollah Montazeri tuki Banisadria, mutta hänet pidätettiin ja vangittiin. Myös Banisadrin oma henki oli vaarassa sillä hänestä oli annettu etsintäkuulutus ja kuolemantuomio.
Banisadr piileskeli kuusi viikkoa ennen kuin 10. heinäkuuta 1981 teki yllättävän käänteen. Hän ajoi viiksensä ja pukeutui naiseksi ja välillä Iranin ilmavoimien komentajaksi ja onnistui pääsemään Boeing 707 -lentokoneeseen, jonka hän käski nousta ilmaan Teheranista. Lentokone nousi kohti Turkin rajaa, ja pian se oli jo Turkin ilmatilassa, jonne iranilaisilla sotalentokoneilla ei ollut oikeutta lentää, josta se lensi Cachaniin, Ranskaan.
Ranskan presidentti Francois Mitterand antoi Banisadrille poliittisen turvapaikan. Tämä johti Iranin ja Ranskan diplomaattisten suhteiden jäädyttämiseen. 10. elokuuta samana vuonna Iran karkotti Ranskan suurlähetillään Teheranista ja Ranska karkotti vastineeksi Iranin lähettilään.
Nykyään Banisadr asuu Versaillesssa, Pariisin lähellä.
Djémila
Djémila antiikin "Cuicul" tai "Curculum" on pieni vuoristokylä Algerian Algerin itäpuolella. Siellä sijaitsee joitakin parhaimmista Rooman valtakunnan aikasista raunioista Pohjois-Afrikassa.
Djémila on UNESCOn maailmanperintöluettelossa, jonne se lisättiin vuonna 1981. Se on tunnustettu, sillä se edustaa roomalaisen arkkitehtuurin ainutlaatuista sovittamista vuoristoympäristöön.
Druuna
Druuna on science fiction -sarjakuva, jonka tekijä on Paolo Eleuteri Serpieri. Sarja on taitavasti piirrettyä ja osin eroottista aikuisten sarjakuvaa. Sarjakuvan päähenkilö Druuna on nuori muodokas naishenkilö, joka elää tulevaisuudessa dystooppisessa ympäristössä. Tarinan edetessä selviää, ettei kaikki välttämättä olekaan sitä miltä näyttää.
Jalava on julkaissut Druunaa suomeksi kolmen albumin verran.
Saudi-Arabian Valioliiga
Saudi-Arabian valioliiga on Saudi-Arabian jalkapallon pääsarja. Sarjaa on pelattu vuodesta 1976 lähtien.
Bantengi
Bantengi ("Bos javanicus") on erittäin uhanalainen aasialainen nautaeläin. Nykyisin alkuperäinen villi kanta Aasiassa on supistunut muutamiin tuhansiin. Australian pohjoisosissa, jonne laji siirrettiin brittien siirtomaakaudella vuonna 1849, niitä elää arviolta kymmenentuhatta. Bantengista kesytetty balinnauta on vanha aasialainen kotieläin, ja niitä arvioidaan olevan eri puolilla Etelä-Aasiaa 1,5 miljoonaa yksilöä.
Bantengi kasvaa noin 1,6 metriä korkeaksi ja 2,3 metriä pitkäksi. Bantengisonni painaa 680–800 kiloa, lehmä on pienempi. Turkki on ruskea valkeita sukkia lukuun ottamatta.
Bantengit elävät harvassa metsässä.
Bantengia elää Myanmarissa, Thaimaassa, Laosissa, Vietnamissa, Borneolla, Javalla ja Balilla.
M’zabin laakso
M'Zabin laakso on alue, joka sijaitsee Saharan pohjoisosassa Ghardaïan maakunnassa Algeriassa noin 500 kilometriä etelään Algerista.
Mzab on kalkkikivitasanko Mzabin wadin ympärillä. Mzabi-berberit asuttivat seutua jo 1000-luvulla, kun islamilaiset ibadiittilähetystyöntekijät vierailivat alueella ja jakoivat opetuksiaan. Ennen Pohjois-Afrikkaa hallinneet ibadiittimuslimit löysivät alueelta turvapaikan.
Ranska otti alueen haltuunsa osana Pohjois-Afrikan siirtomaa-alueita vuonna 1882. Algerian itsenäistyttyä vuonna 1962 siitä tuli osa Algeriaa.
Alueella on viisi ksaria, muuritettua kylää, Mzab-wadin varrella paljailla kalliolla. Kuuluisin niistä on maakuntansa pääkaupunki Ghardaïa.
Ibadiittimuslimien oikeaoppisuus yhdistettynä elämään keitaassa johti tilan tarkkaan organisoimiseen. Jokaisessa ksarissa oli linnoitusmainen moskeija, jonka minareetti toimi myös vahtitornina. Vakiokokoiset ja -malliset asuintalot rakennettiin samankeskeisiin ympyröihin moskeijan ympärille.
Mzabin laakso listattiin UNESCOn maailmanperintöluetteloon vuonna 1982.
1916 (albumi)
1916 on Motörheadin yhdeksäs studioalbumi, joka julkaistiin 26. helmikuuta 1991. Se oli heidän ainoa levynsä WTG-yhtiölle. Näihin aikoihin Lemmy muutti Los Angelesiin.
Albumin nimiraita kertoo ensimmäisen maailmansodan kauhuista ja on Motörheadille epätyypilliseen tapaan hidas balladi. Myöskään hidastempoinen kappale ”Nightmare / The Dreamtime” ei ole yhtyeen tavallisinta tuotantoa. Albumilla on myös ”R.A.M.O.N.E.S.”-kappale, joka on omistettu Ramones -yhtyeelle. Kappale ”Angel City” taas ilmeisesti kertoo Los Angelesista, Lemmyn uudesta asuinpaikasta. Ainakin kaksi viimeksi mainittua kappaletta on soitettu usein konserteissa.
Albumi oli parhaimmillaan sijalla 24. brittilistalla ja sai Grammy-ehdokkuuden, mutta hävisi Metallican "Metallicalle".
Joel Elstelä
Joel Tapani Elstelä (s. 25. joulukuuta 1961 Helsinki) on suomalainen teatteriohjaaja ja näytelmäkirjailija. Hän on julkaissut myös yhden romaanin ja yhden novellikokoelman.
Elstelä perusti vuonna 1989 helsinkiläisen Teatteri Beowulfin, jonka johtajana ja hallituksen puheenjohtajana hän toimi teatterin lopettamiseen 2014 saakka. Hän on ohjannut teatteri Beowulfin lisäksi muun muassa Lahden kaupunginteatteriin, Tampereen teatteriin, Kotkan kaupunginteatteriin, Kokkolan kaupunginteatteriin, Kouvolan teatteriin, Riihmäen teatteriin, Haminan teatteriin, Hangon teatteriin, Helsingin kaupunginteatteriin ja Tampereen komediateatteriin. Vuosina 2013–14 Elstelä vieraili ohjaajana Uudenkaupungin teatterissa toimien vierailunsa ajan myös teatterinjohtajan viransijaisena.
Ohjaustöitten lukumäärä kipuaa vuoteen 2013 meneessä toiselle sadalle.
Elstelä on kirjoittanut lahtelaiselle säveltäjälle Harri Ahmakselle kaksi oopperalibrettoa sekä kirjoittanut useita näytelmiä mm. Anton Tšehovin novelleihin perustuvan komedian "Kesä Melihovossa 1904", lastennäytelmän "Nukketyttö" ja musiikkinäytelmän "Punaiset ovet", jonka musiikkina toimivat Hannu (Tuomari) Nurmion laulut sekä musiikkinäytelmän "Rautapuu", jonka on säveltänyt tamperelainen muusikko Jukka Viitasaari.
Isoisänsä Mika Waltarin aiheen pohjalta Elstelä on kirjoittanut musikaalin "Kulkurin valssi" sekä dramatisoinut Waltarin komisario Palmu-romaaneihin perustuvat näytelmät "Komisario Palmun erehdys" ja "Kaasua, komisario Palmu". Jälkimmäinen Palmu-näytelmä perustuu Waltarin salapoliisiromaaniin "Kuka murhasi rouva Skrofin?". Elstelä myös ohjasi näytelmistä kantaesitykset Komisario Palmun erehdyksestä Helsingin kaupunginteatteriin (2016) ja Kaasua, komisario Palmusta Tampereen komediateatteriin (2017).
Hän on myös suomentanut muun muassa William Shakespearen tuotantoa. Hänen suomennoksiaan on myös nähty Helsingin kaupunginteatterin näyttämöllä (Peter Quilter: "Sateenkaaren taa"; John Murrell: "Aurinko ja minä"). Käännösnäytelmistä mm. Sipoon teatteri on esittänyt Suomen kantaesityksinä Elstelän suomentamat ja ohjaamat suositut brittinäytelmät "Pokka pitää" (Roy Clarke: "Keeping Up Appearences"), "Maanalainen armeija iskee jälleen" (Jeremy Lloyd ja David Croft: "’Allo ’Allo") sekä "Sherlock Holmes ja Moriartyn naamio" (Hugh Leonard: "Sherlock Holmes and The Mask of Moriarty").
Elstelä on Suomen teatteriohjaajien liiton sekä Suomen näytelmäkirjailijaliiton jäsen.
Elstelä on julkaissut kaksi kirjallista teosta. Vuonna 1981 julkaistiin Elstelän toistaiseksi ainoa romaani, nuorisoromaani "Ensi-ilta lokakuussa". Toinen teos julkaistiin vuonna 1990, novellikokoelma "Kuulustelu ja muita novelleja". Kustannusosakeyhtiö Otavan järjestämässä Suuret rakkaustarinat -novellikilpailussa Elstelän novelli "Naara" valittiin kymmenen parhaan joukkoon Niina Miettisen toimittamaan antologiaan.
Joel Elstelä elää avoliitossa, ja hänellä on vuonna 1997 syntynyt tytär.
Joel Elstelä on kirjailija Satu Waltarin ja teatteriohjaaja Esko Elstelän poika. Hän on siis kirjailija Mika Waltarin tyttärenpoika sekä elokuvaohjaaja Ossi Elstelän pojanpoika. Näyttelijät Kristiina Elstelä sekä Riitta Elstelä ovat hänen tätejään.
Valfrid Perttilä
Matti Valfid Perttilä (23. syyskuuta 1878 Isokyrö – 1953 Neuvostoliitto) oli suomalainen poliitikko. Perttilä toimi Suomen sosialidemokraattisen puolueen kansanedustajana Uudenmaan (1907–1909 ja 1910–1913) ja Hämeen eteläisestä (1917) vaalipiiristä. Punaisten johtotehtävissä sisällissodan aikana toiminut Perttilä pakeni sodan päätyttyä Neuvosto-Venäjälle.
Ennen kansanedustajaksi nousuaan Perttilä toimi merimiehenä ja kirvesmiehenä vuodesta 1903 Helsingissä. Hän oli Helsingin Kansallislakon keskuskomitean jäsen suurlakon aikana 1905. Ammattiyhdistysliikkeessä aktiivisesti toiminut Perttilä toimi Suomen kuljetustyötekijäin liiton sihteerinä vuonna 1916 ja oli perustamassa Helsingin merimiesten ja lämmittäjäin ammattiosastoa, joka hyväksyttiin kuljetustyöntekijäin liittoon ammattiosasto numero 21:nä. Yhdistyksestä kehittyi Suomen Merimies-Unioni.
Sisällissodan aikana Valfrid Perttilästä tuli 14. helmikuuta 1918 toimintansa aloittaneen työväen pääneuvoston puheenjohtaja, eli periaatteessa punaisen Suomen parlamentin puhemies. Pääneuvostossa oli 35 jäsentä.
Sodan jälkeen Perttilä pakeni Tukholmaan ja sieltä Neuvosto-Venäjälle, missä hän sai kansalaisuuden 1920. Hän toimi sekä Neuvostoliiton että Suomen kommunistisen puolueen tehtävissä. SKP:n perustajajäseniin kuuluneesta Perttilästä tuli vuonna 1922 puolueen keskuskomitean agitaatiojärjestön puheenjohtaja.
Matti Airola
Mats Alexander (Matti Aleksanteri) Airola, entinen Bruus (18. maaliskuuta 1882 Ruokolahti – 12. lokakuuta 1939 Leningrad) oli sosiaalidemokraattien kansanedustaja, ensin viipurilaisena Viipurin läänin läntisestä vaalipiiristä vuosina 1908–1914 sekä sittemmin lahtelaisena Hämeen läänin eteläisestä vaalipiiristä vuonna 1917. Hän työskenteli sanomalehdessä ja kotiopettajana Viipurissa 1892–1906, Työ-lehden päätoimittajana 1906–1911, Raivaaja-lehden toimittajana Lahdessa 1911–1912 sekä asianajajana Lahdessa 1912–1918. Airola joutui vankilaan majesteettirikoksesta vuonna 1912. Hän oli Lahden sosialidemokraattisen piirineuvoston jäsen.
Suomen sisällissodan aikana Airolasta tuli työväen järjestyskaartin yleisesikunnan ja Suomen kansanvaltuuskunnan sisäasiain valtuutettu eli sisäministeri. Hän pakeni Neuvosto-Venäjälle vuonna 1918 ja toimi Hatsinan suomalaisen seminaarin opettajana vuonna 1921 sekä myöhemmin suomen kielen opettajana Leningradin suomalaisessa teknikumissa. Stalinin vainojen aikaan vuonna 1938 hänet erotettiin virasta, pidätettiin ja tuomittiin viideksi vuodeksi vankeuteen. Airola kuoli vankilasairaalassa lokakuussa 1939. Hänet todettiin syyttömäksi vuonna 1957.
Pentoosit
Pentoosit ovat monosakkarideja, joissa on viisi hiiliatomia. Niillä on joko aldehydiryhmä ("aldopentoosi") tai ketoniryhmä ("ketopentoosi").
Aldopentooseilla on kolme asymmetristä hiiliatomia, joten niillä on 8 eri stereoisomeeriä.
Neljä -aldopentoosia ovat:
Ketopentooseilla on kaksi asymmetristä hiiliatomia ja siten neljä mahdollista stereoisomeeriä – ribuloosi (- ja -muodot) sekä ksyluloosi (- ja -muodot).
Aldehydi- ja ketoniryhmät reagoivat saman molekyylin hydroksyyliryhmien kanssa muodostaen molekyylin sisäisiä hemiasetaaleja tai hemiketaaleja. Muodostuva rengasrakenne on furaanijohdannainen, ja sitä kutsutaan furanoosiksi.
Esteban Cambiasso
Esteban Matías Cambiasso (s. 18. elokuuta 1980 Buenos Aires) on argentiinalainen jalkapalloilija. Cambiasso on keskikenttäpelaaja ja pelaa tällä hetkellä Leicester City FC:ssä.
Cambiasso aloitti ammattilaisuransa vuonna 1995 Argentinos Juniorsissa, siirtyen Real Madridin B-joukkueeseen vuonna 1996. Vuonna 1998 hän palasi takaisin Argentiinaan, jossa hän pelasi kolme kautta Independientessä ja yhden River Platessa. Tänä aikana hänelle annettiin lempinimi "El Cuchu" (). Vuonna 2001 hän siirtyi Real Madridiin, jossa voitti UEFA Super Cupin ja Intercontinental Cupin vuonna 2002, Espanjan-mestaruuden vuonna 2003 ja Espanjan supercupin vuonna 2004.
Vuonna 2005 Cambiasso solmi sopimuksen Milanon Interin kanssa. Hän oli mukana voittamassa Coppa Italian (Italian cup-mestaruus) vuosina 2005 ja 2006 pelaten puolustavana keskikenttämiehenä.
Argentiinan maajoukkueessa Cambiasso pelasi ensimmäisen ottelunsa Meksikoa vastaan 20. joulukuuta 2000. Hän on pelannut 24 maaottelua, joissa on tehnyt kaksi maalia ( ). Cambiasso oli voittamassa nuorten maailmanmestaruutta vuonna 1997. Cambiasso epäonnistui Saksan MM-kisoissa rangaistuspotkukisassa välierissä Saksaa vastaan.
Jerusalemin piiritys
Jerusalemin piirityksen nimellä tunnetaan useita tapahtumia:Myös Jerusalemin taistelu:
Ruuvikierre
Ruuvikierre on Jorma Napolan ensimmäisenä julkaistu salapoliisiromaani. Se ilmestyi vuonna 1962 sen voitettua samana vuonna WSOY:n järjestämän suuren salapoliisiromaanikilpailun. Teosta on myyty yli 20000 kappaletta.
"Ruuvikierre" sukeltaa päähenkilön, yksityisetsivä Jaakko Piiran mukana Helsingin alamaailmaan, tämän selvittäessa kadonneen merimiehen kohtaloa.
Porin lääni
Porin lääni () oli olemassa vuodet 1641–1646 (1647) ja esiintyy tiettyä aluetta tarkoittavana käsitteenä myöhemminkin 1600- ja 1700-luvuilla.
Turun maaherrakunta koettiin verohallinnon kannalta liian laajaksi alueeksi, sillä siihen kuuluivat Varsinais-Suomen lisäksi Ahvenanmaa ja Satakunta. Siksi perustettiin uusi maaherrakunta, johon kuuluivat Ala-Satakunnan, Ylä-Satakunnan ja Vehmaan kihlakunnat. Maaherran asuinpaikan piti olla Porin kaupungissa ja uuden läänin talousarviokin oli vuonna 1641 jo olemassa. Läänin maaherraksi aiottu Turun maaherrana 1637–1642 toiminut Melkior (Melchior) von Falkenberg oleskeli Porissa, mutta kieltäytyi maaherran tehtävistä, koska ei osannut maan kieltä eikä halunnut joutua eroon vertaisistaan.
Porin läänille ei koskaan nimitetty omaa maaherraa, mutta lääni toimi omana hallintoyksikkönään ja piti omia tilejään. Alue siirrettiin uudelleen osaksi Turun lääniä, jonka nimeksi kuitenkin vaihdettiin Turun ja Porin lääni.
Maktum ibn Rašid Al Maktum
Šeikki Maktum ibn Rašid Al Maktum (, 1943, Šindagha, Dubai – 4. tammikuuta 2006) oli Arabiemiirikuntien varapresidentti ja pääministeri sekä Dubain emiiri.
Maktumista tuli pääministeri 9. joulukuuta 1971 ja toimi virassa 25. huhtikuuta 1979, jolloin virkaan nousi hänen isänsä šeikki Rašid ibn Sa’d Al Maktum. Isänsä kuoleman jälkeen 7. lokakuuta 1990 hän palasi pääministeriksi ja nousi myös Dubain hallitsijaksi. Hän oli molemmissa tehtävissä aina kuolemaansa asti.
Šeikki Maktum toimi myös Arabiemiirikuntien virkaatekevänä presidenttinä 2.–3. marraskuuta 2004 šeikki Zayid ibn Sultan Al Nahyanin kuoltua kunnes Khalifa ibn Zayid Al Nahayan astui virkaan 4. marraskuuta.
Maktoum kuoli 4. tammikuuta 2006 aamulla sydänkohtaukseen Palazzo Versace -hotellissa Gold Coastin kaupungissa Australiassa. Dubain hallitsijana häntä seurasi hänen veljensä Muhammad ibn Rašid Al Maktum.
Another Perfect Day
Another Perfect Day on Motörheadin seitsemäs studioalbumi. Se julkaistiin vuonna 1983 ja saavutti parhaimmillaan sijan 20 Englannin listalla.
Kun kitaristi "Fast" Eddie Clarke jätti Motörheadin kesken yhtyeen toista Yhdysvaltain kiertuettaan, Brian "Robbo" Robertson (ex-Thin Lizzy) soitti kiertueen loppuun. Palattuaan Englantiin yhtye nauhoitti tämän ehkäpä koko uransa ainutlaatuisimman ja kiistellyimmän albumin. Vaikka se on melodinen sekä kokeellinen, monet fanit eivät olleet tyytyväisiä ja kokoonpano hajosi. Tosin jotkut pitävät tätä albumia eräänä yhtyeen parhaista ja se valittiin Suomessa ilmestymisensä aikoihin Suosikissa kuukauden albumiksi. Myös Lemmy Kilmister itse piti levyä yhtenä parhaista Motörheadin koskaan levyttämistä ja valitteli sen aliarvostettua asemaa. 2000-luvulla yhtye otti keikkojensa vakionumeroiksi kaksikin kappaletta tältä levyltä (Dancing on Your Grave, I Got Mine). Albumin levyttäneestä kokoonpanosta lähteneet Robertson ja Taylor perustivat Operator-yhtyeen ja Lemmy muodosti Motörheadiin uuden kokoonpanon: Kilmister, Campbell, Burston, Gill.
Kaj Ilmonen
Kaj Juhani Ilmonen (21. heinäkuuta 1944 Helsinki – 6. maaliskuuta 2007) oli suomalainen sosiologi, joka tutki muun muassa kuluttamista ja luottamusta. Hän toimi Jyväskylän yliopiston sosiologian professorina vuodesta 1994 kuolemaansa asti.
Ilmonen kirjoitti ylioppilaaksi 1963, valmistui yhteiskuntatieteiden maisteriksi 1970 ja lisensiaatiksi 1979. Hän väitteli tohtoriksi 1984 Tampereen yliopistossa. Väitöskirjan nimi oli "Jäsenet ja jäsenten liike. Tutkimus kaupan ja jäsenten suhteesta E-osuuskauppaliikkeessä osuustoiminnan alkuajoilta 1980-luvulle".
Ilmonen julkaisi suuren määrän teoksia, joista tunnetuimmat lienevät "Tavaroiden taikamaailma" (1993) ja "Luottamus modernissa maailmassa" (yhdessä Kimmo Jokisen kanssa, 2002). Hänen viimeinen teoksensa "Johan on markkinat" (Vastapaino 2007) ilmestyi vain kuukautta ennen hänen kuolemaansa.
Orgasmatron
Orgasmatron on Motörheadin kahdeksas studioalbumi ja se julkaistiin 9. elokuuta 1986. Se oli viimeinen Motörheadin albumi, jossa Pete Gill (mm. ex-Saxon) oli rummuissa. Alun perin albumin nimen piti olla "Ridin' With The Driver", mutta se vaihdettiin viime hetkellä eikä kansikuvaa ehditty enää muuttaa. Albumin nimiraita on eräs Motörheadin tunnetuimpia ja oli 2000-luvun alkuun saakka keikkasetin vakiokappaleita. Myös Sepultura sekä Satyricon ovat tehneet siitä cover-version. Albumi pääsi sijalle 21 brittilistalla.
Kaikki kappaleet kirjoittanut Burston, Campbell, Gill & Lemmy Kilmister.
El Salvadorin yliopisto
El Salvadorin yliopisto (, UES) on El Salvadorin pääkaupungissa San Salvadorissa toimiva julkinen yliopisto. Se perustettiin vuonna 1841. Vuonna 2018 yliopistossa oli noin 60 500 opiskelijaa.
Yliopistolla on kaksitoista tiedekuntaa. Toiminta on jakautunut neljälle eri kampusalueelle.
Verkkonäkyvyyttä korostavassa espanjalaisessa Webometrics-yliopistorankingissa yliopisto sijoittui vuonna 2018 El Salvadorin parhaana yliopistona vasta maailmanlistan sijalle 4 338.
Sacrifice (Motörheadin albumi)
Sacrifice on Motörheadin neljästoista studioalbumi. Albumi jatkaa raskaampaa linjaa edeltäjänsä tavoin ja se on toinen ja viimeinen lyhytaikaiseksi jääneestä yhtyeen kokoonpanosta: Lemmy Kilmister, Phil Campbell, Michael Burston eli "Würzel" ja Mikkey Dee. Würzel jätti yhtyeen albumin valmistuttua. Nauhoitusten alussa Würzel oli jo näyttänyt väsyneen Motörheadiin, sillä hän ei osallistunut aktiivisesti kappaleiden kirjoittamiseen, kuten muut yhtyeen jäsenet. Würzel soitti vain yhden täyden soolon kappaleessa "Dog Face Boy" johon Phil Campbellin mukaan meni kuusi tuntia ja viimeisen puolikkaan soolon kappaleessa "Out Of The Sun". Kappale "Sex And Death" kirjoitettiin studiossa kymmenessä minuutissa viimeisenä nauhoituspäivänä. "Make 'Em Blind" - kappale on täysin improvisoitu, kappaleessa näkee rumpali Mikkey Deen soittotaidot. Albumin nimiraita on jäänyt keikkasettien vakiokappaleeksi, sen aikana yhtyeen rumpali yleensä esittää rumpusoolon yhtyeen muiden jäsenten poistuessa sillä aikaa lavalta. Rumpusoolon loputtua jäsenet palaavat soittamaan kappaleen loppuun.
Albumin kansikuvaa tarkkaan katsottaessa hahmon suussa ja kielessä voidaan nähdä piirteitä miehen ja naisen sukupuolielimistä.
Kaikki kappaleet kirjoittanut Kilmister, Burston, Campbell, Dee, ellei toisin mainittu.
Tassili n’Ajjer
Tassili n’Ajjer () on vuoristo Saharan autiomaassa Algerian kaakkoisosassa. Noin 500 kilometriä pitkän vuoriston korkein kohta on 2 158 metriin kohoava Adrar Afao. Vuoristo on muodostunut lähes kokonaan hiekkakivestä. Eroosion vaikutuksesta alueelle on muodostunut lähes 300 luonnollista kivikaarta ja muita näyttäviä luonnonmuodostelmia.
Korkeuden ja hiekkakiven vettä säilyttävän ominaisuuden ansiosta alueen kasvillisuus on monimuotoisempaa kuin ympäröivän aavikon. Tassili n’Ajjerissa on hajanaista metsikköä, jossa kasvaa uhanalaisia endeemisiä "Cupressus dupreziana" -sypressejä ja "Myrtus nivellei" -myrttikasveja. Vuoristosta löytyy myös esihistoriallisia kalliomaalauksia ja muita arkeologisia kohteita, jotka ajoittuvat jääkauteen, jolloin alueella oli huomattavasti kosteampi ilmasto ja savannia aavikon sijaan.
Suurin osa vuoristoalueesta on suojeltu Tassili n’Ajjerin kansallispuistolla. Lisäksi Tassili n’Ajjer kuuluu Unescon maailmanperintökohteisiin.
Tapio Heinonen
Tapio Rafael Heinonen (29. joulukuuta 1941 Porvoo – 6. tammikuuta 1985 Porvoo) oli suomalainen kevyen musiikin laulaja, säveltäjä ja sanoittaja.
Tapio Heinonen esiintyi jo opiskeluaikoinaan pienimuotoisesti kitaransa säestyksellä. Esityksiä tallennettiin kelanauhoille, ja joku näistä nauhoituksista päätyi levy-yhtiö Discophonin tuottajan Mosse Vikstedtin käsiin. Samettiääninen laulaja herätti heti kiinnostusta, ja vuonna 1968 ilmestyi hänen ensisinglensä ”Palanen maata” / ”Odotan hyräilen”. Ensimmäinen levytys ei vielä menestynyt kummemmin, mutta laulaja huomattiin, ja hän esiintyi usein television ja ravintoloiden show-ohjelmissa. Elokuussa 1969 ilmestynyt single ”Julian Grimau” nosti Heinosen myyntilistojen kärkeen, ja samanniminen albumi ilmestyi seuraavana vuonna. Nimikappale kertoo Julián Grimausta, joka oli Espanjassa teloitettu vasemmistopoliitikko.
Ammatillisesti Heinosen kulta-aikaa oli 1970-luku, jolloin hän esiintyi myös ulkomailla. Heinonen osallistui muun muassa Tokion laulufestivaaleihin, Puolassa Sopotin laulufestivaaleille, Bulgariassa Kultaisen Orfeuksen laulukilpailuihin sekä Itä-Saksassa Rostockin Itämeren viikkoihin. Lisäksi Heinonen kiersi esiintymässä myös Englannissa, Australiassa ja Yhdysvalloissa. Vuonna 1976 hän osallistui Grand Prix de la Chansoniin Pariisiissa. Syksyn Sävel -kilpailussa Heinonen oli mukana 1971 omalla sävellyksellään ”En kadu mitään”.
Tapio Heinosen ohjelmisto koostui enimmäkseen laulelmista. Tunnettuja laulelmalevytyksiä ovat mm. ”Eilen kun mä tiennyt en”, ”Samanlainen onni” ja ”Kuolleet lehdet”. Heinonen julkaisi myös englannin- ja ruotsinkieliset albumit vuosina 1971 ja 1972. Levyillä oli osittain samoja sävellyksiä kuin suomenkielisilläkin albumeilla.
Sairaudet, kuten Ménièren tauti, vaikeuttivat Heinosen uran etenemistä, ja hän joutui vetäytymään esiintymislavoilta 1970-luvun puolivälissä. Laulaja teki vielä paluun vuonna 1980 julkaisemalla albumin "Vain tavallinen mies". Se sisälsi hitiksi nousseen laulelman ”Vain kaksi nauhaa”, joka oli "Vastatuuleen"-televisiosarjan tunnusmelodia. Tapio Heinonen menehtyi aivokalvontulehdukseen 43-vuotiaana loppiaisena vuonna 1985.
Titanic (minisarja)
Titanic on televisiolle tuotettu kaksiosainen minisarja vuodelta 1996. Sarja julkaistiin DVD:llä 2004. Suomessa sarjaa on esitetty televisiossa 1998 Nelosella ja huhtikuussa 2012 MTV3:lla. Sarjan on ohjannut Robert Lieberman ja se perustuu postihöyrylaiva RMS Titanicin haaksirikkoon.
Titanic (täsmennyssivu)
Titanic voi tarkoittaa ainakin seuraavia asioita:
No Sleep ’til Hammersmith
No Sleep 'til Hammersmith on Motörheadin ensimmäinen live-albumi. Sen kappaleet ovat nauhoitettu kolmesta eri konsertista: Leeds, maaliskuun 28, 1981 ja Newcastle maaliskuun 29 ja 30, 1981. Albumi meni ilmestyttyään suoraan Englannin listan ykköseksi. Albumi julkaistiin ilman yhtyeen suostumusta heidän ollessaan Yhdysvaltain kiertueella. Motörheadin omalaatuisen ja räjähtävän energisen äänimaiseman tallentanutta levyä pidetään yhtenä parhaista heavy-musiikin livetaltioinneista. Yhtyeen seuraava live-albumi, "Nö Sleep at All" nauhoitettiin Suomen Hämeenlinnassa Giants of Rock -festivaalilla vuonna 1988.
Suomessa albumi tuli kauppoihin kesällä 1981, erä myytiin nopeasti loppuun ja kuukauteen ei maahan saatu uusia levyjä. Elokuun lopulla 1981 loputkin halukkaat saivat levynsä.
Albumin kannessa näkyy yhtyeen lavasteena käyttämä pommikone, joka oli alumiinirunkoinen ja siihen oli kiinnitetty valonheittimiä. Yhtye on käyttänyt pommikonelavastetta myös 2000-luvulla mm. festivaalikeikoilla Saksassa (Wacken) ja Ruotsissa (Sweden Rock Festival, Ölvesborg).
Kaikki kappaleet kirjoittanut Lemmy Kilmister, Eddie Clarke, Phil Taylor ellei toisin mainita.
Snaggletooth
Snaggletooth on rock and roll -yhtye Motörheadin tunnushahmo ja maskotti, joka yleensä esiintyy heidän levynkansissaan. Se on suurilla torahampailla varustettu pääkallomainen hahmo, jonka ulkomuodossa on yhdistettynä science fictionia sekä ritariaikaa. Hahmon on luonut Joe Petagno vuonna 1977 yhtyeen ensimmäisen julkaistun albumin kanteen. Hahmon rikkinäiset hampaat ovat saaneet innoitusta Lemmy Kilmisteriltä, jonka purukalusto ei kuulemma tuohon aikaan ollut täysin kunnossa.
Hahmolla on toisinaan varustettu rautaristillä, minkä takia Motörheadia on joskus jopa epäilty sympatioista äärioikeistoa kohtaan. Kuitenkin rautaristi keksittiin laittaa siihen siksi, että se vain sattui näyttämään hienolta, eikä hahmon suunnittelun aikoihin uusnatseista tiedetty juuri mitään.
Albumilla "No Remorse" julkaistiin kappale nimeltä ”Snaggletooth”.
Kirvasto
Kirvasto on suomalainen improvisoiva rock and roll -orkesteri, jota johtaa Kake Puhuu. Yhtyeen muut jäsenet ovat Pekka Jääskeläinen, Teemu Korpipää, Jussi Lehtisalo, Tomi Leppänen, Mika Rintala ja Janne Westerlund. Yhtye on julkaissut yhden levyn: "Täydellisiä kysymyksiä, täydellisiä vastauksia" vuonna 1998. Mika Rättö vierailee levyllä.
WavPack
WavPack (tiedostopääte .wv ja hybriditilassa .wvc) on vapaa, avoimen lähdekoodin (julkaistu BSD-lisenssin alaisuudessa) äänenpakkausmenetelmä, jonka kehittäjänä toimii David Bryant.
WavPack voi pakata 8-, 16-, 24- ja 32-bittisiä yksi-, kaksi- tai useampikanavaisia WAV-muotoisia äänivirtoja häviöttömästi tai häviöllisesti. Näytteenottotaajuus voi olla välillä 6 – 192 kHz. Koodekin erikoisuutena on ns. "hybriditila", jolloin ääntä pakatessa muodostetaan häviöllisesti pakattu tiedosto ja sille korjaustiedosto, jonka avulla häviöllinen tiedosto voidaan koota takaisin alkuperäiseen muotoonsa häviöttömästi. Häviöllinen tila käyttää hyväkseen pelkkiä kvantisointimatriiseja eikä psykoakustisia malleja kuten kehittyneemmät koodekit. Metatietojen (esimerkiksi esittäjä, kappaleen nimi, Replay Gain -arvot) säilytykseen käytetään APEv2- ja ID3v1-tageja.
WinZIP-ohjelma on käyttänyt WavPackia .wav tiedostojen pakkaukseen versiosta 11 lähtien.
Közi
Közi (s. 29. toukokuuta 1972) on japanilainen visual kei -artisti. Hän soittaa kitaraa ja syntetisaattoria. Közi on kuuluisin ajastaan Malice Mizer -yhtyeessä. Industrial rock-bändi Eve of Destiny -projektin jälkeen Közi on koonnut ympärilleen uuden kokoonpanon nimeltään DALLE.
Közin ura alkoi 1980-luvun lopulla, kun hän soitti kahdessa yhtyeessä "Girl'e" ja "Beyond the Reinsight". Hän tapasi Manan bändissä nimeltä Matenrou (tunnetaan myös Matenrow). He huomasivat, että heillä on samanlaisia ideoita musiikinteossa, joten he päättivät lähteä bändistä. Sitten he perustivat Malice Mizerin vuonna 1992. Myöhemmin vuonna 2001 Malice Mizerin mentyä tauolle Közi perusti Eve of Destinyn Haruhiko Ashin kanssa. Bändi on myös käynyt kiertueilla Japanin ulkopuolella erilaisissa festivaaleissa eri puolilla Eurooppaa.
Länsigermaaniset kielet
Länsigermaaniset kielet muodostavat suurimman osan germaanista kieliryhmää. Siihen kuuluvat esimerkiksi englanti, saksa, friisi, afrikaans ja hollanti. Germaaniseen kieliryhmään kuuluvat kaksi muuta alahaaraa ovat itägermaaniset kielet ja pohjoisgermaaniset eli skandinaaviset kielet.
Postilaatikko
Postilaatikko on rakennuksen ulkopuolella, yleensä tien varressa oleva laatikko, johon vastaanottajan posti jaetaan.
Postilaatikot sijaitsevat usein teiden varsilla, postilaatikkotelineeseen, tolppaan tai johonkin muuhun niitä varten tehtyyn rakennelmaan kiinnitettynä. Laatikot ovat yleensä muovisia, metallisia tai joskus puisiakin. Tyypillisessä muovisessa laatikossa on kaksiosainen kansi, ulompi sateensuojana ja sisempi varustettu postiluukulla. Metalliset laatikot ovat usein lukittavia. Postilaatikon tärkeä osa on postinsaajan nimi ja osoite, tavallisesti laatikon kannessa tai etuseinässä. Erityisesti omakotitaloalueilla on toisinaan laatikoita, joissa ei ole minkäänlaisia merkintöjä, mikä vaikeuttaa postinjakelua.
Omakotitaloalueilla postilaatikot ovat usein tontin rajalla tai erikokoisissa laatikkoryhmissä tien varrella. Rivitaloalueilla ne ovat yleensä aina laatikkoryhmissä esimerkiksi parkkipaikkojen alueella. Kerrostaloissa postit jaetaan ovessa sijaitsevan postiluukun kautta asuintilaan tai alakerrassa oleviin postilaatikoihin. Postilaatikoiden sijoittelusta ja malleista on olemassa Viestintäviraston ohjeet, mutta niiden rakentamisessa voi kuitenkin käyttää myös mielikuvitustaan. Aikoinaan yleisimpiä postilaatikoita oli ns. heittopostilaatikko, johon posti heitettiin ohi ajavasta postiautosta.
Postilaatikko-termi on otettu käyttöön myös sähköpostin yhteydessä, tarkoittamaan saatujen ja lähetettävien viestin talletukseen käytettäviä tiedostorakenteita. Tässä yhteydessä postilaatikot usein nimetään ja ryhmitellään esimerkiksi viestien päivämäärän, lähettäjien tai sisältöjen perusteella.
Itägermaaniset kielet
Itägermaaniset kielet on germaanisten kielten alaryhmä länsigermaanisten ja pohjoisgermaanisten kielten ohella. Siihen kuuluvat gootti, vandaali, burgundi ja krimin gootti, jotka ovat jo kauan sitten sammuneet. Ainoa itägermaaninen kieli, josta on jäljellä merkittävästi kirjallisia dokumentteja on gootin kieli. Krimin gootin uskotaan selviytyneen aina 1700-luvulle ennen katoamistaan.
Finn Spring
Finn Spring Oy on suomalainen, Toholammin Härkänevan kylässä sijaitseva lähdevesiä ja virvoitusjuomia valmistava perheyritys. Yrityksellä on tuotantolaitos myös Lestijärvellä. Finn Spring on Suomen suurin lähdeveden pullottaja, ja sen markkinaosuus Suomessa on noin 80 prosenttia. Finn Spring työllistää noin 80 henkilöä. Yrityksen käyttämä lähdevesi pulppuaa Syrinharjusta Multilan luonnon lähteestä. Finn Spring pullottaa erilaisia lähdevesipohjaisia juomia yli 60 miljoonaa litraa vuodessa.
Finn Spring valmistaa oman SPRING-tuotemerkin lisäksi juomia asiakkaiden omilla merkeillä.
Finn Springin omistajat Virpi ja Hannu Ali-Haapala olivat alun perin karjatilallisia. Koska karjanpito ei ollut taloudellisesti kannattavaa, syntyi idea lähdeveden hyödyntämisestä ja sen luomista mahdollisuuksista. Finn Spring merkittiin kaupparekisteriin 20. maaliskuuta 1991. Aluksi vettä myytiin Venäjälle, koska Suomen markkinat olivat pienet. Pullotetusta lähdevedestä tuli vähitellen suosittua ja lähdevesituotteista varteenotettavia vaihtoehtoa kuluttajien arkipäivässä. Tämä avasi markkinat myös kotimaahan. Nykyisin Finn Springin markkinaosuus lähdevesien valmistajana Suomessa on noin 80 prosenttia. Finn Spring Oy on edelleen perheen omistuksessa ja toinen sukupolvi on jo mukana yrityksen toiminnassa.
Nykyään Finn Spring valmistaa lähdevesien lisäksi lukuisia muita lähdevesipohjaisia juomia. Oman SPRING-merkin alla on laaja valikoima erilaisia tuotteita; lähdevesiä, vichy- ja kivennäisvesiä, makuvesiä, hyvinvointijuomia, virvoitusjuomia, alkoholittomia siiderijuomia sekä kausituotteita. SPRING-tuotteita myydään kotimaan lisäksi Venäjällä, Saksassa ja Ruotsissa. SPRING tuotteiden aiheuttama hiilijalanjälki on hyvitetty.
Vuonna 2011 Finn Spring osti 80 prosenttia Ruotsalaisesta -nimisestä perheyhtiöstä, joka valmistaa kivennäisvesiä ja virvoitusjuomia. Guttsta Källa omistaa luontaisen kivennäisvesilähteen, joka on yksi seitsemästä rekisteröidystä kivennäisvesilähteestä Ruotsissa. Ennen yritysostoa Finn Spring vei tuotteita Ruotsiin tytäryhtiö Nyspring AB:n kautta.
Finn Springin Härkänevan päätoimipisteen yhteydessä sijaitsee yrityksen tehtaanmyymälä ja kahvilaravintola Lylyn Pisara, jossa on myös lähdevedellä toimiva uimahalli.
SPRING juomat ovat lähdevesipohjaisia kotimaisia tuotteita. SPRING ja SPRING AQUA ovat perheyritys Finn Spring Oy:n tuotemerkkejä.
SPRING valikoimaan kuuluu:
Balfourin julistus
Balfourin julistus oli 2. marraskuuta 1917 päivätty Britannian ulkoministerin Arthur Balfourin Britannian juutalaisyhteisön johtajalle Walter Rothschildille kirjoittama kirje, joka toi julki kannan, jonka mukaan Britannian hallitus tuki sionistien aikeita perustaa juutalaisille oma valtio Palestiinaan. Julistukseen sisältyi kuitenkin ehto, ettei paikallisen väestön elinoloja loukkaaviin toimenpiteisiin saisi ryhtyä. Julistus oli kiitos juutalaisille heidän tuestaan Britannialle Turkille kuuluneen Palestiinan valtauksessa ensimmäisen maailmansodan aikana.
Balfourin lupaus oli ristiriidassa brittien aiemmin ensimmäisen maailmansodan aikana Palestiinan arabeille antaman itsenäisyyslupauksen kanssa. Osaltaan tästä julistuksesta juontuvat vielä nykyisinkin Israelin ja Palestiinan väliset jännitteet ja kiistat alueen hallinnasta.
Japanin laivasto
Japanin laivasto voi viitata seuraaviin laivastoihin:
Pentti Kauhanen
Pentti Johannes Kauhanen (20. huhtikuuta 1932 Helsinki – 27. kesäkuuta 1990 Helsinki) oli suomalainen työläinen ja poliitikko. Kauhanen oli Suomen Kansan Demokraattisen Liiton (SKDL) kaupunginvaltuutettu Helsingissä 1957–1968 ja Helsingin kaupunginhallituksen jäsen 1969–1975.
Kauhanen kasvoi työväenluokkaisessa perheessä. Kolmevuotiaana hänestä tuli avainkaulalapsi äidin ja isän ollessa työssä metallitehtaassa, ja hän vietti lapsuus- ja nuoruusvuotensa Kallion kaduilla. Helsinki ja stadin slangi olivat hänelle aina sydäntä lähellä. Kauhasen isä Aaro Kauhanen oli Metallityöväen liiton aktivisti 1930-luvulta 1960-luvulle.
Armeijan käytyään Kauhasesta tuli ammattitaitoinen sähkömies ja hänet valittiin usein työpaikkansa luottamusmieheksi. 1950-luvun lopulla Kauhasen työnsaantimahdollisuudet vaikeutuivat, kun hän joutui työnantajien mustalle listalle "vaarallisena rettelöitsijänä ja lakkokiihottajana". 1960-luvun alussa hänestä tuli Suomen Demokraattisen Nuorisoliiton toimitsija ja vuosikymmenen lopulla SKDL:n kunnallissihteeri. Kaupunginvaltuustoon hänet valittiin siihen asti nuorimpana vuonna 1957.
1980-luvun Kauhanen toimi isännöitsijänä Herttoniemessä. Ansioistaan synnyin- ja kotikaupunkinsa hyväksi Kauhanen palkittiin Helsinki-mitalilla 1975. Hänen poikansa Erkki Johannes Kauhanen (s. 1952) on vaalinut isänsä perintöä paikallisen kulttuurin vaalijana.
PhotoFiltre
PhotoFiltre on kevyt ja yksinkertainen kuvanmuokkausohjelma, jolla on helppo tehdä ja muokata kuvia. Ohjelma tukee BMP, GIF, JPEG, PNG, RLE, TGA ja TIFF -tiedostoja.
Ohjelma on ilmainen ja ladattavissa suoraan englanniksi ja ranskaksi. Muille kielille, kuten suomeksi sen saa kielipaketin avulla. Kielipaketin on suomentanut Mika Pirinen, ja ohjetiedostot on laatinut Panu Pyyvaara.
Syyllistäminen assosiaatiolla
Syyllistäminen assosiaatiolla on argumentaatiovirhe, jolla yritetään osoittaa argumentti epätodeksi vetoamalla sen esittäjän habituksen asianhaaroihin. Tämä argumentaatiovirhe on sukua kaivon myrkyttämiselle sekä argumentum ad hitlerumille, mutta selkeän loukkaamisen sijaan pyritään mustamaalaamaan argumentti sen asianhaaroihin vedoten. Sen yleinen kaava on:Vastaavasti assosiaatiolla voidaan tehdä ansioton arvonnousu yhdistämällä jokin asia toisen asian assosiaatioon.
Lyhyesti: "argumentin totuusarvo ei riipu sen assosiatiivisesta miellyttävyydestä".
No Remorse (Motörheadin albumi)
No Remorse on Motörheadin ensimmäinen ja tunnetuin kokoelma-albumi, joka julkaistiin vuonna 1984. Se oli yhtyeen viimeinen Bronze Recordsille tekemä ja ensimmäinen uudella kokoonpanolla (Kilmister, Campbell, Burston, Gill) tehty albumi. Vanhojen kappaleiden lisäksi albumille tehtiin neljä uutta kappaletta: ”Snaggletooth”, ”Steal Your Face”, ”Locomotive” ja ”Killed By Death”. Viimeksi mainittu on yhtyeen tunnetuimpia kappaleita ja on säilynyt ohjelmistossa läpi vuosien. "No Remorsen" ensimmäiset julkaistut LP-versiot oli pakattu nahkaisiin kansiin (erikoispainos oli pakattu keinonahkaiseen tikattuun koteloon, jossa oli nahalle haisevaa esanssia, sisäkansissa sanoitukset ja valokuvia: Motor1 823 301 Special leather edition double album, 1984 PROTV).
Albumista on olemassa useampia versioita, joiden kappalemäärä ja -sisältö hieman vaihtelevat.
Toiveajattelu
Toiveajattelu on argumentaatiovirhe, jossa asiat nähdään sellaisina kuin ne haluttaisiin olevan sen sijaan, että nähtäisiin ne sellaisina kuin ne itsessään ovat. Toiveajatteluun sortuvat päätöksentekijät sivuuttavat vakuuttavat todisteet, tieteelliset tutkimukset, rationaalisen ajattelun sekä olemassaolevan todellisuuden. Toiveajattelijoiden tavoitteena on ratkaista uskomustensa ja halujensa välinen ristiriita. Sen yleinen kaava on seuraava:Esimerkkejä toiveajattelusta argumentaatiovirheenä:Reaalimaailman pahin esimerkki toiveajattelusta on ollut operaatio Barbarossa, joka perustui suurelta osin toiveajattelulle reaalisen riskianalyysin sijaan. Myös pörssispekulointi ja uhkapelit perustuvat usein toiveajattelulle, sillä inhimillisillä taloudellisilla toimijoilla on taipumus ylikorostaa onnistumisen mahdollisuutta ja aliarvioida riskit.
Antanas Baranauskas
Antanas Baranauskas (17. tammikuuta 1835 – 26. marraskuuta 1902) oli liettualainen runoilija, matemaatikko ja Sejnyn piispa.
Baranauskas syntyi vuonna 1835 maanviljelijäperheeseen Anykščiain kaupungissa Liettuassa ja sai uskonnollisen koulutuksen. Tämän jälkeen hän työskenteli pääasiassa hallinnollisissa tehtävissä kotiseudullaan ja kirjoitti puolankielistä runoutta Adam Mickiewiczin töiden innoittamana. Innostuksen jakoi myös toinen paikallinen kirjailija, Karolina Proniewska, jonka varakas perhe mahdollistikin ystävyyden myötä Baranauskasin osallistuminen Varniain katoliseen pappisseminaariin. Seminaariaikanaan Baranauskas alkoi kirjoittaa runoutta myös liettuaksi, edelleen Mickiewiczin innoittamana. Tuona aikana syntynyttä teosta "Anykščiu šilelis" pidetäänkin yhtenä 1800-luvun liettualaisen runouden klassikoista.
Anykščiai
Anykščiai (, ) on vuonna 1516 perustettu kaupunki Utenan läänissä, Liettuassa. Kaupungin väkiluku oli vuoden 2012 alussa 10 407 asukasta.
Anykščiai sijaitsee Šventoji- ja Anykštos-jokien yhtymäkohdassa lukuisten järvien ja kukkuloiden ympäröimänä. Kaupungin alueelta on löydetty asutusta jo 11 000 vuoden takaa, mutta ensimmäiset tunnetut kirjalliset merkinnät ovat vuodelta 1442.
Nykyään kaupunki tunnetaan erityisesti kulttuurikaupunkina useista merkittävistä kirjailijoistaan johtuen. Kaupungissa on myös yli 250 kulttuurimuistomerkkiä ja kaupunkikuvaa hallitsee apostoli Mattiaksen mukaan nimetty Liettuan korkein kirkko 79-metrisine torneineen.